Na temelju članaka 86. i 89. Zakona o prostornom uređenju („Narodne novine“ broj 153/13) i članka 32. Statuta Općine Ivanska (Službeni vjesnik Općine Ivanska broj 01/13), Općinsko vijeće Općine Ivanska na 24. sjednici održanoj dana 17.veljače 2017. godine, donijelo je:

**O D L U K U**

**o izradi III. izmjena i dopuna**

**Prostornog plana uređenja Općine Ivanska**

**I. OPĆE ODREDBE**

**Članak 1.**

Pokreće se izrada III. izmjena i dopuna Prostornog plana uređenja Općine Ivanska Polja (Službeni glasnik Bjelovarsko-bilogorske županije broj 10/05 i Službeni vjesnik Općine Ivanska broj 02/08 i 03/11), u daljnjem tekstu „III. id PPUO Ivanska“.

**Članak 2.**

Nositelj izrade III. id PPUO Ivanska je Jedinstveni upravni odjel Općine Ivanska (u daljnjem tekstu „Nositelj izrade“).

**II. PRAVNA OSNOVA**

**Članak 3.**

Postupak izrade i donošenje, te sadržaj III. id PPUO Ivanska utvrđen je na osnovu odredbi Zakona o prostornom uređenju („Narodne novine“ broj 153/13), Pravilnika o sadržaju, mjerilima kartografskih prikaza, obveznim prostornim pokazateljima i standardima elaborata prostornih planova („Narodne novine“ broj 106/98, 39/04, 45/04 i 163/04), te drugih odnosnih zakona i posebnih propisa.

III. id PPUO Ivanska izrađivat će se kao ciljane, te se tijekom izrade i donošenja ne mogu davati zahtjevi i primjedbe koji nisu vezani na razloge izrade i/ili kojima bi se mijenjali ciljevi i programska polazišta.

**III. RAZLOZI ZA IZRADU**

**Članak 4.**

Izradi III. id PPUO Ivanska pristupa se zbog:

- usklađenja s Zakonom o prostornom uređenju,

- usklađenja s Prostornim planom Bjelovarsko-bilogorske županije,

- manjih izmjena granica i namjena građevinskih područja,

- manjih izmjena dijelova odnosnih na lokalne i nerazvrstane ceste

- manjih izmjena odredbi za provedbu

**IV OBUHVAT**

**Članak 5.**

III. id PPUO Ivanska odnose se na cjelokupni prostor Općine Ivanska, utvrđen člankom 10. Zakona o područjima županija, gradova i općina u Republici Hrvatskoj („Narodne novine“ broj 86/06, 125/06, 16/07, 95/08, 46/10, 145/10, 37/13, 44/13, 45/13 i 110/15), a grafički dio se mijenja lokacijama na koje imaju utjecaja razlozi/ciljevi za izradu.

**V OCJENA STANJA U OBUHVATU**

**Članak 6.**

Prostor Općine Ivanska se sada uređuje temeljem Prostornog plana uređenja Grada Grubišnog Polja Službeni glasnik Bjelovarsko-bilogorske županije broj 10/05 i Službeni vjesnik Općine Ivanska broj 02/08 i 03/11). Ukupnu koncepciju uređenja prostora ne treba mijenjati, ali pojedine elemente treba preispitati i korigirati.

**VI CILJEVI I PROGRAMSKA POLAZIŠTA**

**Članak 7.**

Ciljevi i programska polazišta izrade III. id PPUO Ivanska sadržani su u razlozima za pokretanje.

**VII POPIS STRUČNIH PODLOGA POTREBNIH ZA IZRADU**

**Članak 8.**

Za izradu III. id PPUO Ivanska nije potrebno pribaviti posebne, a koristit će se sve raspoložive stručne i druge podloge.

**VIII NAČIN PRIBAVLJANJA STRUČNIH RJEŠENJA**

**Članak 9.**

Stručna rješenja pribavit će se od jednog stručnog izrađivača, koristeći sve raspoložive stručne i druge podloge, podatke, planske smjernice i druge dokumente.

**IX VRSTA I NAČIN PRIBAVLJANJA ODGOVARAJUĆIH POSEBNIH GEODETSKIH PODLOGA**

**Članak 10.**

III. id PPUO Ivanska izradit će se na postojećim topografskim kartama M 1:25000 i (po potrebi) točkasto ažuriranim vektorskim katastarskim planovima.

**X POPIS TIJELA I OSOBA ODREĐENIH POSEBNIM PROPISIMA, KOJA DAJU ZAHTJEVE ZA IZRADU IZ PODRUČJA SVOG DJELOKRUGA, TE DRUGIH SUDIONIKA KOJI ĆE SUDJELOVATI U IZRADI**

**Članak 11.**

U postupku izrade IV. id PPUG GP zahtijevat će se sudjelovanje i podaci, planske smjernice i drugi propisani dokumenti od slijedećih tijela i osoba određenih posebnim propisima:

- MINISTARSTVO KULTURE

Uprava za zaštitu kulturne baštine

Konzervatorski odjel u Bjelovaru

- MINISTARSTVO POLJOPRIVREDE

Uprava poljoprivrede i prehrambene industrije,

- MINISTARSTVO POLJOPRIVREDE

Uprava šumarstva, lovstva i drvne industrije,

- MINISTARSTVO ZAŠTITE OKOLIŠA I ENERGETIKE

Uprava za procjenu utjecaja na okoliš i održivo gospodarenje otpadom,

- MINISTARSTVO ZAŠTITE OKOLIŠA I ENERGETIKE

Uprava za zaštitu prirode,

- DRŽAVNA UPRAVA ZA ZAŠTITU I SPAŠAVANJE

Područni ured za zaštitu i spašavanje Bjelovar,

- HRVATSKA REGULATORNA AGENCIJA ZA MREŽNE DJELATNOSTI (HAKOM),

- HEP-ODS D.O.O.

Elektra Križ,

- HRVATSKE VODE

Vodnogospodarski odjel za srednju i donju Savu,

- BJELOVARSKO-BILOGORSKE VODE d.o.o.

- HRVATSKE CESTE d.o.o.

- ŽUPANIJSKE CESTE d.o.o.,

- KOMUNALAC d.o.o. Garešnica,

- PLIN d.o.o. Garešnica,

- VODA GAREŠNICA d.o.o.,

- PLINACRO d.o.o.

- INA-Industrija nafte d.d.,

SD istraživanja i proizvodnje nafte i plina

Sektor za razradu polja

Služba za odnose s državnom i lokalnom upravom za IPNP.

**XI ROKOVI ZA IZRADU**

**Članak 12.**

Rokovi za izradu III. id PPUO Ivanska, odnosno pojedinih faza sukladno odredbama Zakona, okvirno se utvrđuju prema slijedećem:

1 nositelj izrade će Odluku o izradi III. id PPUO Ivanska dostaviti svim tijelima i osobama iz članka 11. ove Odluke s pozivom da mu u roku od najviše 30 dana dostave zahtjeve (podatke, planske smjernice i propisane dokumente),

2. nositelj izrade će, istovremeno s postupkom iz 1. alineje ovog stavka, o izradi III. id PPUO Ivanska javnost obavijestiti na mrežnoj stranici Općine i kroz informacijski sustav, a susjedne općine i gradove pisanim putem,

3. nositelj izrade će, istovremeno s postupkom iz 1. alineje ovog stavka, na posebnim propisom utvrđen način odabrati izrađivača III. id PPUO Ivanska i s njim sklopiti Ugovor o izradi,

4. nakon što mu nositelj izrade dostavi zahtjeve iz alineje 1. ovog stavka i potrebne podloge, izrađivač plana će u roku 15 dana izradit Nacrt prijedloga III. id PPUO Ivanska i dostaviti ga nositelju izrade,

5. nakon utvrđivanja Prijedloga III. id PPUO Ivanska nositelj izrade će, najmanje 8 dana prije početka, objaviti javnu raspravu o Prijedlogu III. id PPUO Ivanska u dnevnom tisku, na mrežnim stranicama Općine i MGiPU, te dostaviti posebnu obavijest tijelima i osobama iz članka 11. ove Odluke,

6. istodobno s objavom javne rasprave nositelj izrade će Prijedlog III. id PPUO Ivanska staviti na javni uvid koji će trajati 15 dana na oglasnu ploču i mrežne stranice Općine, a tijekom kojega će nositelj izrade organizirati jedno javno izlaganje, a pisana očitovanja, mišljenja, prijedlozi i primjedbe moći će se dostaviti u roku 2 dana od završetka javnog uvida,

7. nakon provedenih aktivnosti iz alineje 6. ovog stavka odgovorni voditelj i nositelj izrade će u roku od 7 dana pripremiti izvješće o javnoj raspravi i dostaviti ga Općinskom načelniku na prihvaćanje, te objaviti na oglasnoj ploči i mrežnim stranicama Općine i u informacijskom sustavu prostornog uređenja,

8. nakon prihvaćanja izvješća sa javne rasprave izrađivač će u roku 8 dana izraditi Nacrt konačnog prijedloga III. id PPUO Ivanska i dostaviti ga nositelju izrade,

9. nakon utvrđivanja Konačnog prijedloga III. id PPUO Ivanska nositelj izrade će isti dostaviti Zavodu za prostorno uređenje Bjelovarsko-bilogorske županije sa pozivom da mišljenje u pogledu usklađenosti s Prostornim planom Bjelovarsko-bilogorske županije izda i dostavi u roku 30 dana (osim ukoliko Zavod ne bude izrađivač), a sudionicima javne rasprave dostaviti obavijest s obrazloženjem o razlozima neprihvaćanja odnosno djelomičnog prihvaćanja njihovih prijedloga i primjedbi,

10. nakon što pribavi mišljenje iz alineje 9. ovog stavka nositelj izrade će Konačni prijedlog III. id PPUO Ivanska i nacrt Odluke o donošenju III. id PPUO Ivanska dostaviti Općinskom vijeću na donošenje.

Uz poštivanje svih, u stavku 1. ovog članka navedenih, Zakonom propisanih postupaka, te propisanih i procijenjenih rokova, rok za izradu i donošenje III. id PPUO Ivanska procjenjuje se na 90 dana.

Prije započinjanja izrade III. id PPUO Ivanska, nositelj izrade će zatražiti mišljenje nadležnog upravnog tijela u županiji o potrebi provedbe postupka ocjene o potrebi strateške procjene utjecaja III. id PPUO Ivanska na okoliš i prethodne ocjene o prihvatljivosti III. id PPUO Ivanska za ekološku mrežu.

**XII ZABRANA IZDAVANJA AKATA KOJIM SE ODOBRAVAJU ZAHVATI U PROSTORU**

**Članak 13.**

U tijeku izrade i donošenja III. id PPUO Ivanska nema zabrane izdavanja akata kojima se odobravaju zahvati u prostoru, odnosno građenja na temelju Plana.

**XIII IZVORI FINANCIRANJA**

**Članak 14.**

Sredstva za financiranje izrade i postupka donošenja III. id PPUO Ivanska osigurat će se u Proračunu Općine Ivanska.

**XIV ZAVRŠNE ODREDBE**

**Članak 15.**

Odluka stupa na snagu osam dana od dana objave u Službenom vjesniku Općine Ivanska.

BJELOVARSKO-BILOGORSKA ŽUPANIJA

OPĆINA IVANSKA

OPĆINSKO VIJEĆE

KLASA: 350-01/17-01/2

URBROJ: 2110/02-02-17-1

Ivanska, 17.veljače 2017.

PREDSJEDNICA:

Ivana Peršić v.r.